Esmaspäeval tunnistas Eesti suusataja Algo Kärp, et ka tema tarvitas veredopingut ning sai Saksamaa dopinguarsti Mark Schmidti kontakti Mati Alaverilt.

"Rikun ilmselt kõik oma inimsuhted ära, aga ma lihtsalt poleks suutnud selle valega edasi elada," rääkis Kärp Õhtulehele.

"Olin MK-etappidel parimatel sõitudel jõudnud maailmas 20 hulka, aga nägin ja tundsin, et sellest ei piisa absoluutselt, et jõuda sinna, kuhu tahan. Arvasin, et selle [veredopingu] kaudu on mul võimalik jõuda maailma kümne parema hulka.."

"Kontakt tuli Matilt. Mina ise ei otsinud seda võimalust," kinnitas Kärp.